Diari Oficial de la Generalitat Valenciana


Sumari del DOGV 1537, del 08-05-1991 (1991/821029)

ORDRE de 26 de març de 1991, de la Conselleria d'Administració Pública, per la qual s'homologa la constitució i els estatuts de la Mancomunitat Intermunicipal, Vall del Pop, constituïda pels municipis de Benichembla, Murla, Parcent, Alcalalí i Llíber (Alacant). t
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/26/(5)/dof/vci/html**

### Dades del document

Número de DOGV
:   1537

Data del DOGV
:   08-05-1991

Secció del DOGV
:   DISPOSICIONS GENERALS

Número del document
:   1991/821029


Data del document
:   26-03-1991

Organisme emissor
:   Conselleria d'Administració Pública

Tipus de document
:   Ordre

ORDRE de 26 de març de 1991, de la Conselleria d'Administració Pública per la qual s'homologa la constitució i els estatuts de la Mancomunitat Intermunicipal, Vall del Pop, constituïda pels municipis de Benichembla, Murla, Parcent, Alcalalí i LLíber (Alacant)  
Els municipis Benichembla, Murla, Parcent, Alcalalí i Llíber, lots de la província d'Alacant, fent ús de la facultat que els confereix l'article 44, paràgraf 1 de la Llei 7/1985, de 2 d'abril, Reguladora de les Bases de Règim Local, van tramitar expedient per tal d'aprovar la constitució i els estatuts de la Mancomunitat Intermunicipal, Vall de Pop.  
Remés l'expedient tramitat i els estatuts aprovats a aquesta conselleria, s'ha observat que compleixen en tots els termes la legislació vigent al respecte, sense que s'hi haja advertit cap infracció a l'ordenament jurídic, ni menyscabament de les competències d'aquesta comunitat autònoma ni interferència en el seu exercici.  
Per aquesta raó, tenint en compte el que disposa el Reial Decret 695/1979, de 13 de febrer, de transferència de competències, en relació amb el decret de la Presidència de la Generalitat 10/1985, de 21 de juny,  
DISPOSE  
Article únic  
Homologar la constitució de la Mancomunitat Intermunicipal, Vall de Pop, i també dels estatuts, reproduïts en l'annex a aquesta ordre, en haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 26 de març de 1991.  
El Conseller d'Administració Pública,  
EMERIT BONO I MARTINEZ  
ANNEX I  
Estatuts de la Mancomunitat Intermunicipal Vall de Pop  
CAPITOL I   
De la constitució, denominació, seu, fins i personalitat  
Article primer. Constitució  
1. Els municipis de Benichembla, Murla, Parcent, Alcalalí, Jalón i Llíber, a l'empara del que disposa l'ordenament jurídic vigent, poden mancomunar-se voluntàriament per al compliment de les finalitats o la gestió de les seues competències definides en l'article 44 de la Llei 7/1985, de 2 d'abril, i es constitueixen en mancomunitat voluntària per a la prestació conjunta dels serveis que assenyala l'article 3 d'aquests estatuts.  
Article segon. Denominació i seu d'òrgans administratius  
La mancomunitat que es constitueix es denominarà Mancomunitat lntermunicipal, Vall del Pop, i els òrgans administratius i de govern radicaran provisionalment a l'Ajuntament de Parcent, instal·lats a la Casa Consistorial fins que la mancomunitat dispose d'un edifici habilitat per aquest motiu.  
Aquesta seu provisional podrà ser canviada quan convinga per raons administratives.  
Article tercer. Fins  
1. Seran fins de la mancomunitat, la creació i sosteniment dels serveis que tot seguit s'indiquen, sense definir ordre de prelació.  
a) Sanejament i estació depuradora.  
b) Gabinet tècnic i jurídic.  
c) Centre de formació professional.  
d) Potenciació cultural i esportiva en tots els aspectes.  
e) Canera.  
f) Residència tercera edat.  
g) Turisme.  
h) I tots els serveis inclosos en l?àmbit de la competència municipal, segons els termes de la legislació de l?Estat i de la Comunitat Autònoma vigent en cada moment.  
2. La mancomunitat substituirà els ajuntaments en la prestació dels serveis enumerats, a mesura que s'hi establesquen.  
3. Per tal d'assumir nous serveis caldrà la conformitat de totes les entitats mancomunades interessades, per acord del ple respectiu per majoria absoluta.  
4. La mancomunitat podrà prestar i explotar serveis d?acord amb qualsevol de les formes previstes en l?ordenament jurídic vigent.  
5. La prestació dels fins enumerats en el paràgraf primer d'aquest article suposa la subrogació per part de la mancomunitat en la titularitat del servei i, per tant, li correspon la gestió integral d'aquests, llevat de la imposició i l'ordenació de la taxa corresponent que s'haurà de realitzar de manera expressa.  
6. Les realitzacions de caràcter general i de benefici comú seran a càrrec de la mancomunitat. Les realitzacions que tinguen a veure amb els fins de la mancomunitat però beneficien exclusivament determinats municipis, les farà la mancomunitat a càrrec dels pressupostos aportats per aquests municipis a la mancomunitat.  
Article quart. Personalitat  
La mancomunitat, com a entitat local reconeguda per la llei, exercirà totes les potestats que li siguen conferides per la legislació vigent que efecte les entitats d'aquestes característiques per al compliment dels seus fins.  
CAPITOL II   
Dels òrgans de govern i administració  
Article cinqué  
Els òrgans de govern de la mancomunitat seran representatius dels ajuntaments mancomunats.  
1. Els òrgans de govern són:  
a) el ple de la mancomunitat  
b) el president  
c) el vice-president o vice-presidents, si escau.  
2. També podran crear-se les comissions informatives que calguen, tenint en compte el nombre de serveis que la mancomunitat preste.  
Article sisé. Representació, composició i vot  
1. El ple de la mancomunitat n'és l?òrgan suprem de govern i d'Administració, a la qual representa i personifica amb el caràcter de corporació de dret públic.  
2. El ple de la mancomunitat estarà constituït pels alcaldes i un regidor, elegit entre els del seu ajuntament, i nomenat directament per l'alcalde de cadascun dels municipis que la integren. Els alcaldes tindran sempre el caràcter de vocals.  
Els vocals regidors seran nomenats i destituïts a petició de l'alcalde de l'ajuntament respectiu.  
Els dos representants tindran veu però sols l'alcalde i en absència d'aquest, el regidor, tindrà vot. Cada ajuntament comptarà amb un vot.  
3. Els components del ple de la mancomunitat cessaran en el manament quan perden el càrrec de regidor que ostenten, o si escau d'alcalde.  
Transcorregut el termini per a la designació dels alcaldes per part dels ajuntaments, i dins els deu dies següents, es procedirà a la constitució del nou ple de la mancomunitat i es designarà el president.  
4. El ple de la mancomunitat, continuarà la seua activitat interinament, fins a la nova designació pels ajuntaments, després de les eleccions municipals.  
Article seté  
Correspon al ple de la mancomunitat:  
a) aprovar el pressupost.  
b) aprovar la plantilla.  
c) exercir les accions en defensa dels drets de la mancomunitat; oposar-se en assumptes de litigi quan aquesta siga demandada i entaular tota classe de recursos en assumptes de qualsevol classe, grau o jurisdicció.  
d) proposar la modificació o reforma dels estatuts.  
e) aprovar, revisar, adquirir i alienar el patrimoni de la mancomunitat.  
f) aprovar les ordenances, censura de comptes, reconeixement de crèdits, operacions de crèdits, concessió de quitacions i esperes, i qualsevol classe de compromisos econòmics.  
g) aprovar els plans i projectes necessaris per a l?establiment, el desenvolupament i la gestió de les obres, serveis o activitats previstos com a fins de la mancomunitat.  
h) admetre i separar els membres de la mancomunitat.  
i) establir els mèrits per als concursos de funcionaris d'habilitació nacional.  
j) aprovar les bases que regiran les proves d'accés a la funció pública de la mancomunitat.  
k) determinar la forma de gestionar els serveis.  
l) incorporar els fins previstos en l'article tercer, no prestats inicialment.  
m) totes les que la legislació atribueix al Ple dels ajuntaments per al compliment dels seus fins.  
Article vuité  
1. El president de la mancomunitat serà elegit pel ple de la mancomunitat, d'entre els seus membres, per majoria absoluta, mitjançant votació secreta.  
2. Podran ser candidats a la presidència tots i cadascun del vocals que componen el ple.  
3. Si cap candidat no obté majoria absoluta en la primera votació, se'n celebrarà vint-i-quatre hores després una segona, i serà elegit qui obtinga major nombre de vots. En cas d'empat, serà elegit el de major edat.  
4. Per a la destitució del president se seguirà el mateix procediment que el que s'estableix en la legislació vigent per a la destitució de l'alcalde.  
5. El càrrec de president tindrà una durada d'un any.  
Article nové  
El president designarà un o diversos vice-presidents, com a màxim dos, que el substituiran per l'ordre del seu nomenament, en cas d'absència, vacant o malaltia.  
Article deu  
1. Corresponen al president de la mancomunitat les següents competències:  
a) Dirigir el govern i l'administració de la mancomunitat.  
b) Convocar, presidir i alçar les sessions del ple, de la comissió de govern i de qualssevol altres òrgans municipals.  
c) Dirigir, inspeccionar i impulsar els serveis, les obres i les activitats de la mancomunitat.  
d) Ordenar pagaments, retre comptes i administrar els fons i béns de la mancomunitat.  
e) Retre anualment els comptes d'Administració del patrimoni.  
f) Disposar les despeses dins dels límits de la seua competència.  
g) Exercir la direcció de personal de la mancomunitat.  
h) Formular mitjançant els tècnics corresponents el projecte de pressupost de la mancomunitat.  
i) Contractar obres, serveis i subministraments, sempre i quan la quantia no ultrapasse del 5% dels recursos ordinaris del pressupost, ni del 50% del límit general aplicable a la contractació directa, d?acord amb el procediment legalment establert.  
j) Ostentar la representació de la mancomunitat en tota classe d'actes i negocis jurídics.  
k) Atorgar poders a procuradors perquè puguen comparèixer en juí o fora d'aquest.  
l) Visar amb la seua signatura els certificats que s'expedesquen dels actes i documents de la mancomunitat.  
m) Exercir totes aquelles accions que calguen per al bon funcionament dels serveis de la mancomunitat.  
n) Totes aquelles que la normativa de règim local atribuesca i l'alcalde per al compliment de les competències que té assignades  
2. El president pot delegar l?exercici de les seues atribucions, llevat de la de convocar i presidir les sessions del ple i les enumerades als apartats a), g) i k).  
Article dotze  
1. Les sessions del ple s'hauran de convocar almenys amb 5 dies hàbils d'antelació. En la citació es farà constar l'ordre del dia  
2. El ple es constitueix vàlidament amb l'assistència d'un terç del nombre legal de membres d'aquest, que mai no podrà ser inferior a tres. Aquest quòrum haurà de mantenir-se al llarg de tota la sessió.  
3. En qualsevol cas, es requereix l'assistència del president i del secretari de la mancomunitat, o de qui legalment els substituesquen  
Article tretze  
Els acords s'adoptaran per majoria simple de vots, sempre que aquesta represente almenys la meitat dels municipis afectats. Els acords adoptats amb les formalitats i el quòrum exigits per la llei o per aquests estatuts, obligaran els municipis mancomunats en la mesura que els efecte.  
En cas d'empat en les votacions es tornarà a votar en la mateixa sessió, i en cas de persistir decidirà el vot de qualitat del president.  
Per a l'adopció dels acords en les següents matèries, cal el vot favorable de la majoria absoluta del nombre legal de membres del ple:  
a) proposta de modificació o ampliació dels estatuts  
b) aprovació del pressupost de la mancomunitat  
c) aprovació de les ordenances i tarifes de caràcter general que afecten els usuaris dels serveis  
d) aprovació de comptes  
e) aprovació de la plantilla de la mancomunitat  
f) concertar crèdits  
g) assumir els nous serveis  
h) determinar la forma de gestió del servei  
i) aprovar les quotes extraordinàries  
Per tal d'adoptar els diversos acords es requerirà el quòrum exigit per a cada matèria segons les disposicions vigents, igual que en les corporacions locals.  
Article catorze  
Els acords es consignaran en el corresponent llibre d'actes, que portarà i custodiarà el secretari.  
Article quinze  
En allò que no es preveu en aquest capítol, s'aplicaran els preceptes sobre règim de sessions, adopció d'acords i actes que determina la legislació de les entitats locals.  
Article setze  
El ple de la mancomunitat podrà nomenar, d'entre els funcionaris amb habilitació de caràcter nacional, un interventor i un dipositari, si les activitats ho exigeixen. Fins als esmentats nomenaments, el secretari de la mancomunitat assumirà les funcions d'interventor. Les del dipositari seran exercides per un dels municipis designats pel ple de la mancomunitat; aquest municipi no haurà d'ostentar el càrrec de president i vice-president.  
Article disset  
1. La funció pública de secretaria, comprensiva de la fe pública i l'assessorament legal preceptiu, i també del control i la fiscalització, la intervenció de la gestió econòmico-financera i pressupostària, i la comptabilitat, tresoreria i recaptació seran encomanades a funcionaris amb habilitació de caràcter nacional i es cobriran per concurs entre els funcionaris que tinguen aquest caràcter, d'acord amb el que disposa l?ordenament jurídic vigent.  
2. Fins que es creen les esmentades places, aquestes funcions seran desenvolupades pell funcionaris que complesquen aquest requisit, nomenats pel ple de la mancomunitat d'acord amb la legislació vigent.  
3. En cas de vacant, després de creades les places, el procediment d'incorporació serà similar al previst per a la resta de les entitats locals.  
Article divuit  
1. La resta del personal de la mancomunitat serà seleccionat mitjançant els sistemes d'oposició, concurs, concurs-oposició, i haurà de respectar en tot cas els principis constitucionals de publicitat, mèrit i capacitat.  
2 Fins que es proveesquen les places convocades aquestes podran cobrir-se interinament o amb personal laboral de caràcter temporal; segons les seues funcions per les persones que respectant els principis assenyalats en el paràgraf anterior, siguen oportunament seleccionades.  
3. Les places vacants hauran de traure's a oferta d'ocupació en el primer trimestre de cada any.  
4. El nomenament i el règim del personal eventual, si escau, serà idèntic al que es preveu per a les corporacions locals per la legislació vigent.  
CAPITOL III   
Dels recursos econòmics de la mancomunitat  
Article dinou  
1. La hisenda de la mancomunitat està constituïda pels següents recursos:  
a) Producte del seu patrimoni.  
b) Aportacions permanents de cadascun dels municipis que la integren.  
c) Drets i taxes per aprofitaments especials o per la prestació de serveis, i també per contribucions especials a què fan referència les disposicions legals sobre hisendes locals, sempre que ambdues exaccions s'imposen d'acord amb el que disposa la Llei de Règim Local vigent i d'altres normes aplicables.  
d) Préstecs, subvencions, auxilis i donacions de l'Estat i d'altres organismes públics i particulars.  
e) Qualsevol altre ingrés que puga obtenir-se.  
Article vint  
1. Per a la imposició, exacció, liquidació i cobrament dels recursos esmentats en l'article anterior, la mancomunitat aprovarà les ordenances fiscals corresponents als distints serveis; després d'aprovades, aquestes ordenances tindran caràcter obligatori en tots els municipis integrants.  
2. Correspondrà als municipis facilitar a la mancomunitat tota la informació necessària per a la formació de padrons, altes, baixes i d'altres modificacions referides als contribuents afectats pels distints serveis que constituesquen els fins regulats en articles anteriors.  
3. La mancomunitat podrà en tot moment, pels seus mitjans, comprovar la veracitat i exactitud de les dades a què fa referència el punt anterior.  
Article vint-i-un  
Les aportacions de les entitats mancomunades podran ser per a cada exercici econòmic de la manera següent:  
a) Una quota principal, en funció de l?ús que cada entitat faça dels serveis que es presten mancomunadament. .  
b) Una quota complementària i obligatòria per atendre les despeses de caràcter general, a parts iguals pels municipis integrants.  
Article vint-i-dos.  
Les aportacions dels municipis a la mancomunitat tenen la consideració de pagaments obligatoris, i preferents per a les entitats mancomunades.  
Article vint-i-tres  
1. Les aportacions econòmiques dels municipis es faran en la manera i terminis que determine el ple. En el cas que algun municipi es retardés en el pagament de la seua quota en més d'un trimestre, el president requerirà el seu pagament en el termini de vint dies. Transcorregut aquest termini sense haver efectuat el dèbit, el president podrà sol·licitar dels òrgans de l'Administració central, autonòmica o provincial, la retenció de les quotes pendents a càrrec de les quantitats, que per qualsevol concepte foren liquidades a favor de l'ajuntament deutor, a fi que les lliure a la mancomunitat.  
2. Els ajuntaments mancomunats autoritzen expressament aquesta retenció en el moment d'aprovació d'aquests estatuts, sempre que s'hi adjunte la certificació reglamentària del descobert.  
3. El manteniment reiterat en situació de deutor a la mancomunitat per part d'una entitat local serà causa suficient per a procedir a la separació definitiva i podran reclamar-se les quantitats que es deguen i les despeses que se'n deriven d'acord amb els apartats 1 i 2 d'aquest article.  
Per a la separació definitiva caldrà l'acord de la mancomunitat per majoria absoluta i la ratificació almenys per igual nombre de les entitats mancomunades, llevat de la que se separe.  
Article vint-i-quatre  
1. La mancomunitat aprovarà anualment un pressupost d'acord amb el que disposa la legislació de règim local vigent.  
2. El pressupost constitueix l'expressió en xifres, conjuntament i sistemàtica, de les obligacions que, com a màxim, pugen reconèixer, i dels drets amb venciment o que es preveja realitzar durant el corresponent exercici econòmic.  
3. S'inclouran en el pressupost les inversions que es pretenguen realitzar, i també les fons de finançament.  
Article vint-i-cinc  
1. El patrimoni de la mancomunitat, l?integraran tota classe de béns, drets i accions que legítimament adquiresca, bé en el moment de la seua constitució, bé posteriorment; amb aquesta finalitat haurà de fer-se un inventari, d'acord amb les disposicions vigents en la matèria.  
2. La participació de cada entitat mancomunada en aquest patrimoni es fixarà tant inicialment com més endavant en funció de les aportacions econòmiques de cada ajuntament.  
No obstant això, i ateses les característiques de les aportacions de la mancomunitat, podran ser tinguts en compte altres factors de ponderació.  
CAPITOL IV  
Del termini, modificacions i dissolució de la mancomunitat  
Article vint-i-sis  
La mancomunitat es constitueix per temps indefinit.  
Article vint-i-set  
La modificació dels Estatuts, s'adaptarà al mateix procediment i requisits que els que s'exigeixen per a la seua aprovació.  
Article vint-i-vuit  
1. Per a la incorporació a la mancomunitat d'un nou municipi caldrà:  
a) el vot favorable de la majoria absoluta dels membres de la corporació interessada  
b) el vot favorable de la majoria absoluta dels vocals del ple de la mancomunitat  
c) que el nou municipi tinga una població de dret no superior a 3.000 habitants  
2. L'aportació inicial dels municipis incorporats a la mancomunitat després de la seua constitució, la determinarà els diversos factors per tal que siga similar a la realitzada pels altres municipis abans de la incorporació.  
La quota que resulte de la valoració, es podrà exigir en el moment de la incorporació de l'entitat local a la mancomunitat o quedarà diferida en cas de dissolució o, si escau, separació de la mancomunitat.  
3. Tanmateix haurà d'aportar totes les despeses que origine la seua inclusió en la mancomunitat.  
Article vint-i-nou  
Per a la separació voluntària de la mancomunitat de qualsevol dels municipis que la integren caldrà:  
a) Que ho sol·licite la corporació interessada, previ acord adoptat per la majoria absoluta en el ple  
b) que estiga al corrent en el pagament de les aportacions  
c) haurà d'abonar totes les despeses que s'originen amb motiu de la seua separació, i la part del passiu que la mancomunitat tinga al seu càrrec  
Article trenta  
1. La separació d'una o diverses corporacions no obligarà el ple a fer la liquidació de la mancomunitat, i aquest dret quedarà en suspens fins al dia de la dissolució d'aquesta, data en què entrarà o entraran a participar en la part alíquota que els corresponga de la liquidació de béns de la mancomunitat.  
En el supòsit que l'aportació inicial fora constituïda per elements del servei propis de l'ajuntament, la mancomunitat, a la vista de les circumstàncies concurrents, podrà fer efectiva totalment i parcial la liquidació amb els mateixos elements aportats.  
2. Les corporacions separades tampoc podran al·legar dret de propietat dels béns i serveis de la mancomunitat, encara que estiga en el seu terme municipal.  
Article trenta-un  
La mancomunitat es dissoldrà per alguna de les següents causes:  
a) per desaparició del fi per al qual va ser creada  
b) quan ho acorden el ple de la mancomunitat i els ajuntaments mancomunats, amb el vot favorable de la majoria absoluta legal dels seus membres  
c) perquè l?Estat, la Mancomunitat Autònoma o la Diputació Provincial realitzen els serveis objecte de la mancomunitat, per absorció de les competències municipals respectives.  
Article trenta-dos  
1. Quan els ajuntaments mancomunats decidesquen dissoldre la mancomunitat, adoptaran el corresponent acord previ en el qual ho manifesten. Per a la seua validació es requerirà la majoria absoluta de vots dels membres que legalment els integren.  
2. A la vista dels acords municipals, el ple de la mancomunitat, en el termini dels trenta dies següents a la recepció de la comunicació d'aquests, nomenarà una comissió liquidadora composta pel president i almenys quatre vocals. S'hi integraran per complir les funcions assessores el secretari i, si hi ha, l'interventor. Podrà també convocar a les reunions experts determinats, a l'efecte d'escoltar-ne les opinions o preparar informes o dictàmens en ternes concrets de la seua especialitat.  
3. La comissió, en un termini no superior a tres mesos, farà un inventari de béns, de serveis i de drets de la mancomunitat; xifrarà els recursos, les càrregues i els dèbits, i farà una llista del seu personal. Més tard proposarà al ple de l?entitat l?oportuna distribució o la integració d'aquests en els ajuntaments mancomunats, tenint en compte les mateixes dades que hagen servit per a la formació del patrimoni.  
També indicarà el calendari d'actuacions liquidadores, que no excedirà de sis mesos.  
4. La proposta requerirà el vot favorable de la majoria absoluta dels membres del ple de l?entitat per a ser vàlidament aprovada. Després d'aprovada, la proposta serà vinculant per als ajuntaments mancomunats.   
5. En qualsevol cas, verificada la integració del personal en les respectives municipalitats, es respectaran tots els drets, de qualsevol ordre o naturalesa, que aquest tinguera en la mancomunitat.  
DISPOSICIO ADDICIONAL  
Unica  
Els registres de les diverses entitats locals mancomunades es consideraran registres delegats del de la mancomunitat a l'efecte de l'entrada, eixida i presentació de documents.  
DISPOSICIONS TRANSITORIES  
Primera  
L'assemblea constituent dins el mes següent a l'aprovació definitiva dels estatuts, convocarà tots els representants de les entitats mancomunades amb la finalitat de constituir el ple i de nomenar el nou President de la mancomunitat, i actuarà de secretari el de l'ajuntament on es realitze la sessió.  
Segona  
Per a les despeses que s'originen en les gestions de la tramitació fins a la normalització del funcionament, cada ajuntament ingressarà en la mancomunitat la quantitat que l'ajuntament determine a parts iguals.  
DISPOSICIO FINAL  
única Per a allò no previst en aquests estatuts serà d?aplicació el que estableix la legislació per a les entitats locals.


Còpia Permalink ELI